Здравейте . Преди 5 месеца напуснах работа и не съм се регистрирал в бюрото по труда защото очаквах бързо да започна работа но по стечение на обстоятелствата още не съм. Въпроса ми е имам ли още право на обещетението ми при напускане на работа или съм изпуснал сроковете .




Обезщетение при напускане на работа
===================================

 

Здравейте, Боян Боянов, 


за съжаление сте пропуснали сроковете за изплащане на парично обезщетение за безработица. Съгласно чл. 54а, ал. 3 и ал. 4 от Кодекса за социално осигуряване – “паричното обезщетение за безработица се отпуска въз основа на заявление до териториалното поделение на Националния осигурителен институт.  

(4) (Отм. – ДВ, бр. 112 от 2003 г., в сила от 01.01.2004 г., предишна ал. 3, изм. – ДВ, бр. 105 от 2006 г., в сила от 01.01.2007 г., изм. – ДВ, бр. 100 от 2010 г., в сила от 01.01.2011 г.) Паричното обезщетение за безработица се изплаща от датата на последното прекратяване на осигуряването, ако:  

1. заявлението по ал. 3 е подадено в тримесечен срок от тази дата;  

2. лицето се е регистрирало като безработно в Агенцията по заетостта в срок 7 работни дни от тази дата.”


Поздрави,  

адв. Николина Митова  

0898 303092


